להקת בנות

להקת בנות היא הרכב מוזיקלי שבו חברות רק זמרות ממין נקבה. המונח "להקת בנות" משמש גם במובן צר יותר בארצות הברית, כדי לציין את הגל של להקות פופ אמריקניות, שרובן הושפעו מדו-וופ, ושגשגו בסוף שנות החמישים ותחילת שנות השישים.
בשנות החמישים המאוחרות להקות הבנות התחילו לצבור תאוצה כאשר הצליחו להיכנס למצעדי העולם הבולטים ביותר, כגון הבילבורד הוט 100, ומצעד הסינגלים הבריטי. הסופרימס הצליחו לכבוש את פסגת מצעד הבילבורד הוט 100 שתים עשרה פעמים, באותה תקופה בה התחרו בלהקת הביטלס. בתקופות מאוחרות יותר, להקות בנות החלו להתעסק בסגנונות שונים נוספים, כגון דיסקו, R&B עכשווי, קאנטרי, דאנס, פופ וכולי.
כמו כן, מאז סופו של העשור הראשון של המאה ה-21, באו מדרום קוריאה מספר להקות בנות אשר הפכו בחלקן לעולמיות, ולנמכרות בסדר גודל כזה שהכניס אותן לרשימת "להקות הבנות הנמכרות ביותר בכל הזמנים". בעשור השני של המאה ה-21, הוקמו להקות בנות כגון פיפת' הרמוני וליטל מיקס, שזכו להצלחה עולמית ומסחרית.

ההתחלה

אחת מלהקות הבנות הראשונות היו האחיות המילטון ופורדיצ'ה, שזכו להצלחה עולמית בשנות ה-20 של המאה ה-20. הם הופיעו בכל העולם, ואף השתתפו במופעים רבים שנערכו בתיאטרונים. מאוחר יותר הן שינו את שמן ל-"שלושת האחיות X". ללהקה היו מספר להיטים רבים, הצלחה מסחרית גדולה, השמעות רבות ברדיו וכולי.

1955-1970: תור הזהב של להקות הבנות

בין השנים הללו הוקמה להקת הסופרימס, אשר זכתה להצלחה בינלאומית, וביססה את מעמדן של להקות הבנות בעולם. בין הישיגיה הרב של הלהקה ניתן למנות 12 שירים אשר כבשו את צמרת מצעד הבילבורד הוט 100, למעלה מ-20 מיליון עותקים של תקליטים ושירים שנמכרו עד היום, וכולי. דיאנה רוס, אשר הייתה הדומיננטית בלהקה, פצחה בקריירת סולו כמה שנים לאחר פירוקה, ובדומה להצלחה שלה זכתה עם הלהקה, זכתה רוס להצלחה עולמית גם בקריירת סולו.
בסמוך לכך הוקמה להקת הרונטס, שזכתה להצלחה כבירה בתחילת שנות ה-60, עם להיטים כמו: "Be My Baby" ו-"Baby, I Love You", שנמכרו בסדר גודל עולמי, ונכנסו למצעדים רבים. את אלבומן היחיד "Presenting the Fabulous Ronettes Featuring Veronica", הרולינג סטון דירג במקום ה-422 ברשימת 500 האלבומים הגדולים בכל הזמנים. בשנת 2004, הן נבחרו להיכלל בהיכל התהילה של קבוצות ווקאליות, ומאוחר יותר, בשנת 2007, הן נבחרו להיכלל בהיכל התהילה של הרוק אנד רול.

המאה ה-21

עם תחילתה של המאה ה-21, קמו שלל להקות בנות בכל סוגה מוזיקלית. ישנן להקות בנות לטיניות, להקות בנות העוסקות בסגנון ההיפ-הופ, הדאנס, הפופ וכולי. בשנת 1992, עם תחילתה של המאה ה-21, להקת הבנות שייקספיר סיסטר, הביאה את הלהיט "Stay", שזכה להצלחה עולמית. אחת מלהקות הבנות המצליחות ביותר בכל הזמנים היו הספייס גירלז, שהביאו את האלבום הנמכר ביותר ללהקת בנות ונקרא על שמן, Spice. שירן "Wannabe", הפך לשיר הנמכר ביותר ללהקת בנות, עם מכירות של כ-9 מיליון עותקים. בנוסף לכך, הוא הפך לאחד מתוך הקליפים הנצפים ביותר בכל הזמנים של להקות בנות.
להקת הבנות הדסטיניז צ'יילד, מכרה כ-60 מיליון אלבומים וסינגלים במשך השנים, זכתה בפרס הגראמי ונחשבת לאחת מהלהקות הבנות המצליחות בעולם, ולהן כוכב בשדרת הכוכבים של הוליווד. ללהקה 4 שירים אשר כבשו את צמרת מצעד הבילבורד הוט 100, ושני אלבומים אשר כבשו את צמרת מצעד הבילבורד 200. בלהקה הייתה חברה הזמרת ביונסה, שהפכה לאחת מהזמרות המצליחות ביותר בכל הזמנים, ולמוזיקאית שיאנית מכירות. קלי רולנד, שהייתה חברה בלהקה גם כן, פצחה בקריירת סולו מצליחה, והביאה את הלהיט "When Love Takes Over", שזכה להצלחה עולמית. השלישית שהייתה חברה בלהקה, הייתה מישל ויליאמס, שאלבום בכורתה Heart to Yours, זכה להצלחה רבה.
מאוחר יותר קמה להקת הפוסיקאט דולז, אשר הביאו שלל להיטים כגון "Don't Cha", שכבש עשרות צמרות מצעדים, והתמקם במקום השני במצעד הבילבורד הוט 100, "Buttons", שנמכר בסדר גודל של כ-2 מיליון עותקים בארצות הברית בלבד, וצבר תאוצה גם לאחר עשור והפך לאחד מהקליפים הנצפים ביותר ללהקת בנות. אלבום בכורתן PCD, הפך לאלבום השביעי הנמכר ביותר ללהקת בנות, עם מכירות של כ-9 מיליון עותקים.
בעשור השני של המאה ה-21 קמה להקת פיפת' הרמוני, שהביאה את הקליפ הנצפה ביותר ללהקת בנות "Work from Home", ואף את הקליפ השני הנצפה ביותר ללהקת בנות, "Worth It". אותם שני שירים זכו להצלחה עולמית, והתברגו במקומות גבוהים במצעד הבילבורד הוט 100, ומצעד הסינגלים הבריטי. אלבומן הראשון Reflection, והשני 27\7, זכו להצלחה רבה, ובשילוב הזרמות מדיה, מכירותיהם עומדות על קרוב ל-4 מיליון עותקים. להקה בולטת נוספת שזוכה להצלחה רבה כיום היא ליטל מיקס, שהפכה בפברואר 2018, ללהקת הבנות ה-9 הנמכרת ביותר בכל הזמנים.